Természetbeni ellenérték áfa

Forrás:

AZ ÁLTALÁNOS FORGALMI ADÓRÓL SZÓLÓ TÖRVÉNY EGYSÉGES SZERKEZETBEN, MAGYARÁZATOKKAL 2015 Szerkesztő: Sike Olga Saldo Budapest, 2015 104. oldal
66. § (1) Termék értékesítése, szolgáltatás nyújtása esetében, ha az ellenérték nem pénzben kifejezett, és megtérítése sem pénzzel, készpénz-helyettesítő fizetési eszközzel vagy pénzhelyettesítő eszközzel történik, hanem termék értékesítésével, szolgáltatás nyújtásával, mindkét ügyletet önállóan kell figyelembe venni azzal, hogy az egyik a másiknak az ellenértéke. 

(2) Az adó alapját pénzben kifejezve, a termék, szolgáltatás szokásos piaci árán kell megállapítani. 

Amennyiben az ellenérték (teljes egészében) nem pénzben kifejezett, vagyis a termékértékesítő, szolgáltatásnyújtó ellenértékül terméket és/vagy szolgáltatást kap, a felek egymás felé teljesített ügyletei önállóan értékelendőek, mégpedig úgy, hogy az egyik ügylet a másiknak az adót is tartalmazó ellenértéke (és fordítva). Így például abban az esetben, ha az adómentes termőföld bérbeadás ellenében a bérbevevő 500 kg burgonyát köteles szolgáltatni, akkor a bérbevevő 500 kg burgonyát értékesít a bérbeadó felé szokásos paci áron, melyre 27%-os mértékű adót kell felszámítania, feltéve, hogy a burgonya értékesítője az adott ügylet után nem jogosult kompenzációs felárra és nem is alanyi adómentes adóalany.

